यीशु
ईसाइयों का मानना है कि क्रूस पर मरते समय ईसा मसीह ने सभी इंसानों के पाप स्वयं पर ले लिए थे और इसलिए जो भी ईसा में विश्वास करेगा, उसे ही स्वर्ग मिलेगा। मृत्यु के तीन दिन बाद ईसा वापिस जी उठे और 40 दिन बाद सीधे स्वर्ग चले गए। ईसा के 12 शिष्यों ने उनके नये धर्म को सभी जगह फैलाया। यही धर्म ईसाई धर्म कहलाया।
इंजील
मुसलमान इस बात से इनकार करते हैं कि ईसा या किसी भी अन्य व्यक्ति ने इंजील को लिखा था बल्कि वे मानते हैं कि इंजील अल्लाह द्वारा ही लिखी गई किताब थी जिसे ईसा पर नाज़िल किया गया था। इस्लामी मान्यता के अनुसार बाइबल में मौजूद इंजील में समय समय पर परिवर्तन और फेर-बदल होता गया, तथा उसमें कुछ आयतें जोड़ दी गईं एवं कुछ आयतों को दाब दिया गया। जिसके वहज से बाइबल में मौजूद इंजील अपने असल रूप में नहीं है, जैसा अल्लाह द्वारा ईसा को नाज़िल किया गया था। इस्लामिक तौहीद (केवल एक ईश्वर) के सिद्धांत के अनुसार ईश्वर की दैवित्व सम्पूर्ण है, और उसका अस्तित्व तीन रूपों में नहीं हो सकता, जैसा ईसाई त्रित्व में माना जाता है। तौहीद के अनुसार ईसा ईश्वर के पुत्र और अवतार नहीं हो सकते, जैसा ईसाई मानते हैं। बहरहाल बाइबल को फिरभी एक ऐतिहासिक स्रोत माना जाता है।